Βασίλης Κωνσταντινίδης (ποδοσφαιριστής)

Ο **Βασίλης Κωνσταντινίδης** (αγγλικά: *Billy Konstantinidis*, γεννημένος στις 21 Απριλίου 1986), στη Μελβούρνη της Αυστραλίας, είναι Ελληνοαυστραλός βετεράνος ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε ως κεντρικός επιθετικός σε ομάδες της Αυστραλίας, Ελλάδας και Ιαπωνίας και πιο συγκεκριμένα στο East Richmond, τη Βέροια, τον Ναυπακτιακό Αστέρα, τη Λαμία, τη Νίκη Βόλου, τον Πιερικό, τον Ηρακλή Θεσσαλονίκης, τον Εθνικός Γαζώρου, τον Πανσερραϊκό, τη Δόξα Δράμας τον Άρη Θεσσαλονίκης, την Ventforet Kofu, τον Ηρόδοτο, την Σάουθ Μέλμπουρν, την  Άνω Μεράς Μυκόνου και την Α.Ε. Μυκόνου.
## Ποδοσφαιρική καριέρα
Ο Κωνσταντινίδης ξεκίνησε να παίζει ποδόσφαιρο αρχικά στις ακαδημίες της Richmond Soccer Club/East Richmond και στη συνέχεια στην πρώτη ομάδα του συλλόγου. Οι εντυπωσιακές εμφανίσεις  αποτέλεσαν το διαβατήριο του για να μεταπηδήσει το Γενάρη του 2004 στη Βέροια, όπου αγωνίστηκε για μια διετία, τόσο στη Γ’ όσο και τη Β’ Εθνική.

Μετά από ένα σύντομο πέρασμα από τον Ναυπακτιακό Αστέρα (2006–07), έμεινε ελεύθερος και μεταπήδησε αρχικά το Γενάρη του 2007 στη Λαμία (με την οποία κατέγραψε 11 συμμετοχές αγωνιζόμενος στο Βόρειο όμιλο της Γ Εθνικής) και στη συνέχεια για μια διετία (2008-10) στη Νίκη Βόλου, από την οποία αποχώρησε λόγω οικονομικών προβλημάτων.

Επόμενοι σταθμοί του, ο Πιερικός (2010-11), ο ΑΕΠ Ηρακλής (2012-13), ο Εθνικός Γαζώρου (2013) , κι ο Πανσερραϊκός (2013-14, 27 συμμετοχές και 14 γκολ). 

Επέστρεψε στην χώρα των καγκουρό καθώς αντιμετώπιζε ένα σημαντικό οικογενειακό πρόβλημα. Μετά την επιστροφή του στην Ελλάδα παρέμεινε χωρίς ομάδα και τελικά ήρθε σε συμφωνία με τη Δόξα Δράμας (2014-15).

Στις 30 Ιανουαρίου του 2015 ο Κωνσταντινίδης έλυσε το συμβόλαιο του με τον Δόξα Δράμας και υπέγραψε συμβόλαιο διάρκειας 18 μηνών με τον Άρη Θεσσαλονίκης.

Πραγματοποίησε το ντεμπούτο του στις 9 Φεβρουαρίου 2015, σκοράροντας εναντίον του Καμπανιακού. Σημείωσε το πρώτο του τέρμα με τους "κίτρινους", στις 9 Μαρτίου, στον αγώνα κόντρα στον Άρη Ακροποτάμου.

Σκόραρε το δεύτερο γκολ του, με γυριστή κεφαλιά στο 89ο λεπτό εναντίον της Καβάλας, μόλις στο 2ο ματς του στο γήπεδο Κλεάνθης Βικελίδης.

Στον Άρη κατέγραψε 18 συνολικά συμμετοχές, όλες στο πρωτάθλημα της Γ’ Εθνικής. 

Με τη λήξη της σεζόν, ο Κωνσταντινίδης έμεινε ελεύθερος από τον Άρη και επέστρεψε, στις 2 Σεπτεμβρίου 2016, με μονοετές συμβόλαιο στη Βέροια.

Έτσι τη σεζόν 2016/17, ο Κωνσταντινίδης πραγματοποίησε το ντεμπούτο του στην Α’ Εθνική με τη φανέλα της «Βασίλισσας του Βορρά», συμμετέχοντας σε 4 αγώνες χωρίς να σημειώσει κάποιο τέρμα.

Στις 15 Σεπτεμβρίου 2017, υπέγραψε συμβόλαιο με την ιαπωνική ομάδα Βέντφορετ Κόφου, ομάδα της πρώτης κατηγορίας η οποία βρίσκoνταν στην 15η θέση του ιαπωνικού πρωταθλήματος της J.League, εννέα αγωνιστικές πριν τη λήξή του, και επιχειρούσε να αποφύγει τον υποβιβασμό.Έτσι καταγράφεται ως μόλις ο δεύτερος Έλληνας ποδοσφαιριστής μετά τον Αβραάμ Παπαδόπουλο, που διάλεξε τη χώρα του Ανατέλλοντος Ηλίου για να συνεχίσει την καριέρα του.

Τη σεζόν 2018/19 ξεκίνησε με τη φανέλα του Ηροδότου, όμως το Φεβρουάριο του 2019, ο Κωνσταντινίδης επέστρεψε στην Αυστραλία, υπογράφοντας για τη νέα σεζόν του πρωταθλήματος «NPL Βικτώρια 2019» με τη ομογενειακή Σάουθ Μέλμπουρν.

Στα τέλη Ιανουαρίου του 2020, ο Μπίλι επέστρεψε στην Ελλάδα και εντάχθηκε στον ΑΣ Άνω Μεράς Μυκόνου. Τον Ιούλιο του 2020 συνέχισε στην Α.Ε. Μυκόνου, στην οποία και ολοκλήρωσε την πολυετή ποδοσφαιρική του καριέρα, το καλοκαίρι του 2022.

## Παραπομπές


## Εξωτερικές Πηγές
* Προφίλ στην J.League (στα Ιαπωνικά)
* Προφίλ στο worldfootball.net
* Προφίλ Βασίλη Κωνσταντινίδη στο transfermarkt.gr

Κατηγορία:Έλληνες ποδοσφαιριστές
Κατηγορία:Αυστραλοί ποδοσφαιριστές
Κατηγορία:Ελληνοαυστραλοί
Κατηγορία:Αυστραλοί ποδοσφαιριστές στο εξωτερικό
Κατηγορία:Έλληνες ποδοσφαιριστές στο εξωτερικό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Ναυπακτιακού Αστέρα
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Πιερικού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηροδότου Νέας Αλικαρνασσού
Κατηγορία:Ποδοσφαιριστές Σάουθ Μέλμπουρν ΦΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας